
2022, tawata e Ana di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Cuelyn Wever-Úroes 


PROME MINISTER 


9 december: Dia Internacional Anti Corupcion: 


GABINETE WEVER-CROES TA PONE 
INTEGRIDAD CENTRAL 


"NOS MESTER EVITA MAS ESCANDALO DI CORUPCION DEN GOBERNACION” 


Gabinete Wever-Croes contrario na e gobierno anterior, a pone 
integridad central den e programa. Premier Evelyn Wever- 
Croes ya den Gabinete Wever-Croes 1, a anuncia un vision 
ambicioso pa logra bon gobernacion y mas transparencia den 
gobernacion. Den Gabinete Wever-Croes 2, Minister Ursell 
Arends ta continua cu e esfuersonan. 


Entre otro a institui Bureau Integriteit Aruba cu lo percura pa 
mas conscientisacion riba e tema, y caminda hendenan por 
yama pa raporta casonan cu no ta integro. Lo traha riba un 
Integriteitskamer cu lo mester controla destahonan publico 
di Gobierno, entre otro door di e-Procurement. Introduccion 
di e Corporate Governance Code, cu ta stipula reglanan di 
integridad pa companianan estatal y priva. 


Aparte di esey a traha tambe riba fortificacion di Institutonan 
di Estado pa haci e controlnan necesario riba funcionamento 
di Gobierno manera Parlamento, Raad van Advies, Algemene 
Rekenkamer. Tambe lo introduci e Ombudsman, defensor di 
pueblo cu lo atende kehonan di ciudadanonan. 


"E vision aki, lo permiti Aruba Ratifica e Tratado di Nacionnan 
Uni contra corupcion. Mientras tanto Aruba a cera aliansanan 
cu UNDP y OECD pa crea un governance hub, poniendo asina 
integridad y bon gobernacion central, no solamente cu palabra 
pero cu hecho. Mundo henter ta para keto awe, 9 di December, 
Dia Internacional Anti Corupcion. Gabinete Wever-Croes ta 
pone integridad central den nos maneho. Nos mester evita 
mas escandalo di corupcion den gobernacion", Prome Minister 
Evelyn Wever-Croes a enfatisa. 

PROME MINISTER EVELYN WEVER-CROES A 
REUNI CU MINISTER PRESIDENT DI HULANDA 


Recientemente Prome Minister Evelyn Wever - Croes a 
atende un reunion hopi importante na Catshuis riba e tema di 
sclavitud. E reunion a wordo organisa pa Minister president 
di Hulanda Mark Rutte. Presente na e reunion aki tambe 
tabata Minister Hanke Bruins Slot, Minister Robbert Dijkgraaf, 
Minister Franc Weerwind y Secretario di Estado Alexandra van 
Huffelen y Secretario di Estado Maarten van Ooijen. Aparte di 
nan tambe tabata tin presente varios organisacion cu ta activo 
na Hulanda y den region di Caribe riba e tema di sclavitud, di 
discriminacion y racismo. 


Durante di e reunion Prome Minister Wever - Croes splica 
cu e tabata hopi impactante pa scucha e organisacionnan 
expresa tocante e impacto di sclavitud riba generacionnan di 
personanan cu a bin for di Africa y islanan y con e efecto di 
sclavitud ta actualmente ainda. E tabata un reunion cu a dura 
cuatro ora, caminda a intercambia di ideanan y di pensamento 
entre otro con e reconocemento y disculpa lo mester tuma luga 
di parti di Hulanda, pa e efectonan di sclavitud cu tin den historia 
di nos paisnan. Pero principalmente tambe e recuperacion y 
cooperacion entre e paisnan despues di duna disculpa. 


UD DEN REGION 


Premier Wever - Croes a splica cu durante e reunion a trece 
puntonan dilanti cu ta importante pa Aruba, manera e impacto 
di e sclavitud transatlantico, pues di Africa pa nos isla pero 
tambe e sclavitud cora cu ta, e indjannan cu tabata biba riba 
nos isla y cu e shonnan a haci esclavo. ‘Nos mester para keto 
na e sclavitud cora ey tambe cu ta parti di nos historia.' 


Pa conclui, Prome Minister a bisa cu e tabata un bon reunion y 
lo sigui ta den contacto y dialogo pa mira y determina e fecha 
exacto cu un disculpa ta bay tuma luga si esaki ta e caso, y 
tambe na ki forma y door di ken e lo tuma luga. 

E determinacion di cada ciudadano, 

lo ta e inspiracion pa nos sigui 
enfrenta cualkier reto cu den 2023 
crusa nos caminda. 


MINISTER 


A idt. 


Minister Arends cu invitacion pa comunidad di transporte: 


PRESENTACION DI RESULTADO DI ESTUDIO DI 
TRANSPORTE PUBLICO 


MinisterArends ta invita stakeholders pa atende un presentacion 
di e resultadonan di e estudio encuanto transporte pa publico, 
dialuna 12 di december 2022, 6'or di atardi na Aula den 
Universidad di Aruba. 

Universidad di Aruba a conduci un estudio riba e capacidad 
di carga pa loke ta trata e diferente permisonan cu ta wordo 
otorga pa transporte publico. E estudio a enfoca riba e varios 
preguntanan pero specialmente: cuanto permiso di transporte 
publico nos mercado tin espacio pe na e momento aki? 


Den e estudio a entrevista varios stakeholders activo den 
transporte publico e.o. chauffeur, usuario local, turista. Asina 
Ministerio di Transporte por haya datos concreto y un bista 
amplio pa desaroya e maneho nacional di transporte publico. 


Maart 2022, Conseho di Minister a aproba pa introduci un F. 
moratorium pa asina trece un maximo cantidad di permiso cu ta si 
wordo otorga segun nos ordenancia di transporte publico, esta py 
moratorium. E maximo aki ta conta pa taxi, autobus, toerwagen, bus 


ongeregeldvervoer, verhuurauto's y verhuurmotorfietsen. E 
cantidad maximo cual a ser ahusta a drenta na vigor 1 di maart 


Ministerio di Transporte, Integridad, 


2022, y lo ta valido pa un periodo di 1 aña. A informa na mes Naturalesa y As 


momento cu e ultimo cantidad maximo (moratorium) ta basa 


O e 
riba data di 27 di september 2017 y a termina 26 september | nv [ ta C Í O n 
2019. 


Presentacion Estudio di Transporte Publico 


Comunidad di Aruba, taxistanan, chauffeurnan di autobus, “White Paper Public Transportation" 


operadornan di tour, companianan di renta di auto, prensa y 
pueblo en general ta keda invita pa asisti na e presentacion Fecha: 12 di decémber 2022 
di e resultadonan di e investigacion, cual lo forma e base di e 
maneho pa transporte publico, dialuna 12 di december di 6:00 
pm pa 8:00 pm na Universidad di Aruba. 


Luga: Universidad di Aruba 
Orario: 6:00 PM - 8:00 PM 

Dia Internacional di Aviacion Civil: 


Dia 7 di december ta Dia Internacional di Aviacion Civil. Riba e 
dia special aki, Minister di Transporte, Integridad, Naturalesa y 
Asuntonan di Adulto Mayor, Sr. Ursell Arends, a haci un bishita 
pa felicita ful e team di Directie Luchtvaart. Tambe Minister 
Arends a gradici nan pa tur e trabou cu ta haciendo pa percura 
pa Aruba por goza di un sistema di transporte aereo sigur. Ta di 
suma importancia pa e sistema di transporte aereo ta confiabel 
y sigur mirando cu Aruba su turismo ta depende grandemente 
di transporte aereo. E rol di Directie Luchtvaart ta cardinal den 
esaki. 


Riba e dia aki tambe a felicita y gradici tres colega di Directie 
Luchtvaart pa nan añanan di servicio den Gobierno: 


[e Joureen Lacle: 30 aña 
O Etienne Bergen: 30 aña 
(0) Glenn Kelly: 25 aña 


Minister Arends ta clausura: “Nos ta reconoce e rol importante 
di Directie Luchtvaart den e mundo di aviacion, hunto cu 
stakeholders principal manera AAA N.V., ANSA N.V., DMA, 
IBSL, y tur aerolinea, compania di ground handling, compania 
di mantenimiento y tur demas stakeholders na aeropuerto”. 
Un expresion di gratitud di Minister Arends na tur esnan cu a 
percura pa e trabou den aviacion ser haci optimalmente y cu e 
nivel mas halto di seguridad. 


BISHITA DIRECTIE 


Diaranson atardi 7 di december, riba Dia Internacional di 
Aviacion Civil, e compania Medwork a ricibi for di Minister 
di Transporte, Integridad, Naturalesa y Asunto di Adultonan 
Mayor, Sr. Ursell Arends, nan certificado di aprobacion. Cu 
esaki, Medwork a keda oficialmente certifica door di Directie 
Luchtvaart pa por haci keuring medico di profesionalnan di 
aviacion, manera pilotonan y controladornan di trafico aereo. 


Minister Arends ta hopi contento cu e logro aki ya cu esaki ta 
haci cu e compania Medwork ta bira un stakeholder nobo y 
importante den e ecosistema di aviacion civil na Aruba. 


E compania a pasa door di un sistema di certificacion rigido cu ta 
inclui, entre otro, trainingnan na Hulanda pa por specialisa den 
e parti aeromedico. E certificado di aprobacion a wordo entrega 
door di Minister Arends na Dr. Natalie Neira, den presencia di 
sr. Edwin Kelly, Director di Departamento di Aviacion Civil, y 
demas coleganan di Directie Luchtvaart y Medwork. 


Minister Arends ta gradici e compania Medwork pa nan 
confiansa y dedicacion pa haci e inversion y e esfuerzo grandi 
pa e logro aki. Ta manda palabra di felicitacion y ta desea 
Medwork tur clase di exito. 

Aruba completo a demostra 


seriedad y responsabilidad, 
y principalmente determinacion pa 


recupera y progresa. 


X MILES 


ENCUENTRO DI MINISTER DI FINANSA 
Y MINISTER PRESIDENT CU UN GRUPO 
GRANDI DI STUDIANTE DI E ESTUDIO 'MINOR 
KONINKRIJKSZAKEN" DI RARMUSE HOGESCHOOL 


Durante su bishita di trabao na Hulanda recientemente, 
Minister Xiomara Maduro tabata tin e placer di por a topa cu 
studiantenan na Hulanda. E biaha aki tabata trata di un grupo 
grandi di studiante di e estudio 'Minor Koninkrijkszaken' di 
Haagse Hogeschool. Durante e encuentro Minister Maduro a 
duna un splicacion na e studiantenan riba su responsabilidad 
como Minister di Finansa. Ademas a splica riba e meta di e 
bishita di su persona y Minister President na Hulanda. E 
mandatarionan a ricibi varios pregunta pa cual nan a contesta 
e preguntanan riba e relacion di supervision financiero di 
parti Hulanda. Ambos mandatario a extende e invitacion na 
e studiantenan pa bolbe bek Aruba ora cu nan termina nan 
estudio pa yuda nos Pais progresa. Un stap cu pa hopi no ta 
facil, pero ta necesario pasobra Aruba mester di nos tur. Na 
final a gradici tur studiante presente pa kere den Aruba. 

Kico ta crimen cu ta mina? 


Criminalnan ta gana nan cen cu actividadnan 
ilegal. Nan mester di yudansa di empresanan 


legal y institutonan di buena fe pa por gasta e 


cen cu nan a adkiri cu criminalidad. 


Honra bo Compromiso cu Integridad 


KICO TA INTEGRIDAD? 


Integridad ta continuamente practicando honestidad y biba segun bo moral, etica y bo balor. 


Dicon integridad ta importante pa nos? 

. Integridad ta establece confiansa entre pueblo y gobierno. 

. Integridad nacional ta mantene nos pais fuerte. 

. Integridad nacional ta un reflexion di nos cada un su integridad. 


Con nos ta logra mantene integridad? 

. Haci lo corecto hasta ora ningun hende ta wak. 

. Ta responsabel pa bo mesun accionnan. 

° Ta honesto, sincero y husto. 

. Tene curashi pa bisa no y tene balor pa confronta e berdad. 


Ban haci un compromiso pa ta integro y honra e compromiso cu nos ta haci cu integridad. 


E ta cuminsa na cada un di nos. 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


MP rni 


crusa nos caminda. 


MINISTER 


PA PROME BIAHA DEN HISTORIA TIN UN 
ACUERDO DI COOPERACION FIRMA ENTRE 
HOH Y IMSAN 


Diahuebs den oranan di mainta a firma un acuerdo di 
cooperacion (MOU) entre Ministerio di Turismo y Salud 
Publico, HOH, ImSan y AZV. Minister Oduber a señala cu ta 
pa prome biaha den historia e instituto di HOH y ImSan ta bay 
traha hunto intensivamente. 


E MOU aki lo bay yuda na mehora e servicio y e calidad di cuido 
na Aruba, banda di esaki e MOU aki ta haci cu Aruba ta cumpli 
cu e Landspakket poni pa Hulanda. Cu e acuerdo firma aki 
HOH y ImSan ta bay traha hunto na un manera mas eficiente 
pa duna un mihor cuido na nos comunidad y pa mantene nos 
fondo di AZV sostenibel. 


E firmantenan di e MOU importante y historico aki tabata 
Minister di Turismo y Salud Publico Sr. D.P. Oduber, B.Ec - E 
president di Raad van Bestuur HOH, drs. J.E.M. Vroegop - E 
director ImSan, drs. J.R. Rajnherc, kinderarts y e director AZV, 


ir. E.M. Jacobs. 


E mandatario a trece dilanti cu e ta contento di e profesionalismo 
y calidad di cuido cu HOH y ImSan ta duna na nos comunidad. 
Awor cu e acuerdo di cooperacion aki esaki ta bay mehora 
aun mas. Pa locual ta nos seguro medico general (AZV), esaki 
Aruba mester ta orguyoso di dje mirando cu nos ta un di e 
poco paisnan na mundo cu tin un seguro asina extensivo. Hopi 
paisnan grandi y avansa no tin un seguro general manera esun 
di AZV, e mandatario ta remarka. 


Minister Oduber a papia tambe riba e retonan cu tin den Salud 
Publico, Aruba no tin e comunidad di mas saludabel. Tin hopi 
asegurado cu ta sufri di malesanan cronico. Nos tin “dubbele 
vergrijzing" y tambe ta existi e presion cu Hulanda a impone pa 
corta presupuesto di AZV cu ta den e Landspakket. 

Continuacion PA PROME BIAHA DEN HISTORIA TIN UN ACUERDO DI COOPERACION.... 


Minister Oduber a splica cu na januari di 2021 a duna e 
tarea pa haci un investigacion riba eficiencia, efectividad 
y financiamento di cuido na Aruba na professor Hubben y 
professor Batenburg. Na januari di 2021 a institui tambe un 
comision nacional di cuido cu a haya como tarea pa trece 
diferente recomendacionnan dilanti di con nan ta pensa cu nos 
por yega na e recorte di 60 miyon florin den cuido. A crea un 
Roadmap con y unda ta bay haci e reformanan necesario pa 
garantiza cu AZV ta keda sostenibel. 


Den lineanan grandi e MOU aki lo bay percura pa un mihor 
cooperacion den ambos instituto, un mihor cooperacion entre e 
personal esta e specialistanan cu ta traha den ambos instituto. 
Tambe pa brinda un mihor cooperacion na e pashentnan cu ta 
sufri di malesanan manera diabetes y dialyse. Pa traha mas 
conhunto den compra di remedinan, sistemanan y ekiponan. 
Tambe un mihor cooperacion den e sistema di IT. 


Minister Oduber ta di opinion cu esaki ta un bon base pa 
cuminsa traha mas estrecho cu otro y e mandatario tin pleno 
confiansa den e profesionalismo y e experticio cu ambos 
instituto ta brinda. Tambe minister Oduber ta convenci cu e 
cooperacion aki lo mehora e efectividad y eficiencia den cuido 
medico y naturalmente e calidad di servicio cu ambos instituto 
ta brinda. 


Finalmente e mandatario a gradici Sr. Vroegop di HOH y Sr. 
Rajnherc di ImSan y tambe na Sr. Jacobs di AZV cu durante e 
ultimo lunanan a traha duro riba e MOU pa asina por a firma 
locual ta e producto final cu e meta pa mehora e calidad di 
cuido y servicio. 


- 3 fà E. Jacobs 
J. Romhere AB Director AZV 


San pirector ImSan 


J. Vr 
1OSPITAL vagop 
Director HOH 

Y cu optimismo nos ta drenta un aña nobo. 
Y nos ta prepara mas cu nunca pa atende 


cu retonan y cambia nan den 
oportunidadnan nobo. 


| uw 


A REUNI CU SRA. MONIQUE MOS DEN CUADRO 
DI IMPLEMENTACION DI E "NEDERLANDSE 
WETBOEK VAN STRAFVORDERING” NOBO 


Recientemente, Minister di Husticia y Asuntonan Social Rocco 
Tjon a reuni cu Sra. Monique Mos, hende ta forma parti di e ekipo 
cu ta traha riba e preparacionnan pa loke ta e implementacion 
di e “Nederlandse Wetboek van Strafvordering”, pues e Ley di 
Procedemento Penal nobo. Hulanda a aloca 450 miyon florin, 
pa por implementa esaki. 


Durante e Justitieel Vierpartijenoverleg (JVO) cu a tuma luga 
den Augustus di e aña aki, Minister Tjon a indica cu Aruba 
lo implementa e Ley di procedemento penal nobo na aña 
2024. Esaki lo nifica cu Aruba lo bira e prome pais den region 
Caribense di Reino pa implementa esaki. Sra. Mos a duna di 
conoce di ta dispuesto pa duna Aruba su sosten den e proceso 
di implentacion di e Ley di procedemento penal nobo. 


Den cuadro di esaki, Sra. Mos lo tene varios reunion importante 
cu e diferente stakeholders, manera “Gemeenschappelijk Hof 
van Justitie”, Ministerio Publico, KPA y claramente cu Ministerio 
di Husticia y Asuntonan Social. E Ley nobo aki lo tin un cantidad 
grandi di cambio cu sigur lo tin su impacto den practica. Algun 
ehempel di esaki ta ensera introduccion di metodonan nobo di 
investigacion, lo bin cambio den e derechonan di detenidonan, 
victimanan y representante legal, caminda esakinan lo wordo 
amplia. Banda di esaki, lo bin cambio tambe den cuadro di 
“inverzekeringstelling “ y detencion. 


Por ultimo, mester bisa cu e meta di e reunion aki tawata pa 
bin cu un plan pa inicia e proceso di implementacion, unda 
ta bay sondea e necesidadnan den cuadro di IT y cursonan 
necesario, pa por añadi esaki na e presupuesto di 2024. Den 
e siguiente aña, tur miembro di Cuerpo Policial, Ministerio 
Publico, Hof van Justitie y tur otro departamento concerni lo 
haya un curso riba e ley di procedemento nobo. 

Tur final di aña ta indica un comienso nobo. 

Nos ta keda gradici cu den ana 2022, 
nos a lanta cabes y mira recuperacion, cu 
esfuerso di cada ciudadano. 


MINISTER 
Core 


MINISTER ENDY CROES A REUNI CU 
REPRESENTANTENAN DI SAN NICOLAS 
BUSINESS ASSOCIATION 


Siman pasa, Minister Endy Croes a reuni cu presidente nobo 
di San Nicolas Business Association, sr. Errol de Freitas y sr. 
Andy Hernandez. Pa mas di 50 aña San Nicolas Business 
Association ta trahando riba proyectonan; sea ta comercial, 
comunitario y/of economicamente beneficioso pa e districto di 
San Nicolas. Durante e reunion a dialoga tocante un proyecto 
nobo cu SNBA ta planea pa trece relaciona cu reciclahe 
(recycling). SNBA tin diferente idea con pa siña e muchanan 
desde un edad hopi jong tocante reciclahe. 


Ademas, tin planea pa eherce e proyecto aki tambe den e sector 
hotelero, pero ta enfoca principalmente den enseñansa. Un 
proyecto hopi educativo, unda ta siña e muchanan pa ta “Eco- 
Friendly". Pa finalisa Minister Endy Croes ta desea presidente 
y directiva nobo di SNBA hopi exito cu e proyectonan na 
bienestar di San Nicolas. 


SINTONISA 


CONFERENCIA DI PRENSA 
DI GOBIERNO DI ARUBA 


` 
N 


Gabinete Wever-Croes 


Tur dialuna y diahuebs | 10:00 am 

MINISTER ENDY CROES PRESENTE NA APERTURA 
DI E TAYER DI SOLUCION DI CONOCEMENTO 


pm 

Recientemente, Minister Endy Croes y Gobernador MINI 
di Aruba, sr. Alfonso Boekhoudt a atende apertura 
di e tayer internacional di "Island(er)s at the Helm" 
cu a tuma luga na Museo Arqueologico Nacional B 
Aruba (MANA). Tema di e tayer: solucionnan 
di conocemento tradicional pa resiliencia y 
adaptacion na cambio di clima den presente | 
y futuro di Caribe. Durante tres dia di tayer 
interactivo basa riba investigacionnan cientifico, 
profesional y expertonan di diferente pais como 
tambe agricultornan a intercambia conocemento 
tradicional y solucionnan pa e efectonan di cambio 
di clima cu ta bay experencia di awo pa futuro. 


E tayer a conta tambe cu presencia di comunidad 
Indigena tradicional di region Caribe y profesornan 
cu ta haciendo investigacion den e cambio di clima 
y con esaki ta afecta mundo. Expertonan a papia » 
tocante adaptacion cu ya a wordo haci y con pa 
adapta di nobo teniendo cuenta cu nos situacion di 
infrastructura, arkitectura y sistema di bida durante 
e cambio climatico. Asina e islanan por ta miho 
prepara y ekipa pa den futuro pa por enfrenta e 
fenomeno aki. Concluyendo Minister Endy Croes a 
expresa cu e tayer tabata hopi interesante cu hopi 
informacion. 

DELEGACION DI ARUBA A BISHITA 
BURGEMEESTER ABOUTALEB DI ROTTERDAM 


Prome Minister di Aruba mr. Evelyn Wever- 
Croes y Minister Plenipotenciario mr. Ady Thijsen 
recientemente a haci un bishita na burgemeester 
Ahmed Aboutaleb di Rotterdam. 


Durante di e bishita prome minister Wever-Croes a 
duna un relato di e ultimo desaroyonan na Aruba. E | 
mandatario a bisa cu economia di Aruba a recupera di 
e pandemia, prinicpalmente cu e sector turistico ta na 
un nivel prome cu Covid 19. Ademas premier Wever- 
Croes a bisa cu Gobierno ta tumanda accion pa 
diversifica economia di Aruba, cu ta un reto grandi pa 
Gobierno. Ta pensa den direccion di mas industria riba 
e tereno di e refineria. Aruba ta sondea e posibilidad 
di trasbordo di LNG gas pa exportacion pa otro parti 
di mundo. Na PWC a wordo pidi pa haci un analisis 
cual direccion economico ta bon pa Aruba. Tambe cu 
Banco Mundial a defini seis sector cu tin potencia pa 
economia di Aruba. 


Burgemeester Aboutaleb a bisa di ta boga pa Aruba 
haci e transicion na energia mas sostenibel. Ela 
mustra riba e construccion di mas turbina di biento 
cu lo genera energia cu por sirbi pa traha hydrogeno 
pa asina suminstra por ehempel hospital cu 
coriente y tambe stimula mas auto electrico. Segun 
burgemeester Aboutaleb na final como pais bo ta 
crea un economia completamente nobo, cu segun 
expectativa lo crea mas cupo di trabao cu ta bai perdi 
cu den otro sectornan di bo economia. Sra. Wever- 
Croes a bisa cu Aruba ta den tramite pa bin cu un 
segundo parke cu turbina di biento. Actualmente 
tin un parke solar, pero projectonan asina ta exigi 
masha hopi espacio mes. Aruba lo mester busca 
inversionistanan pa realisa algun projecto den e ramo 
aki. Sr. Aboutaleb a mustra riba e compania Van Oord 
cu principalmente ta conoci pa trabao di bagger, pero 
nan ta hopi grandi den construi turbina di biento. 
Tambe durante di e combersacion a papia riba "solar 
panels" riba dak di casnan y edificionnan. Prome 
Minister di Aruba a bisa cu Gobierno a yega na un 
acuerdo cu Elmar riba e asunto aki y tambe Gobierno 
lo bin cu un certificado pa e "solar panels". 

Un biaha mas burgemeester Aboutaleb a subraya den su 
combersacion cu e delegacion di Aruba e importancia di 
transicion di energia y e cantidad di cupo di trabao cu esaki lo 
genera. 


Minister Plenipotenciario Ady Thijsen na su turno a bisa 
cu su vision como Minister ta pa haci Aruba mas visibel 
na Hulanda y tambe pa estresa e lasonan no unicamente 


cu e Gobierno di Reino, pero tambe cu e gemeentenan. 
Provincianan y institutonan na Hulanda. Sr. Thijsen a mustra 
riba combersacionnan cu ela hiba cu otro burgemeesternan y 
ariba cual tereno por yega na cooperacion entre gemeentenan 
y Aruba. Burgemeester Aboutaleb a bisa cu Rotterdam ta habri 
pa intercambia conocemento. Pa esey no mester di un convenio 
apart, pero un peticion di e indole aki por bin di Gobierno di 
Hulanda, por ehempel di e ministerio di BZK. Burgemeester 
Aboutaleb a mustra riba e hecho cu Rotterdam por comparti 
conocemento cu Aruba por haci uso dje. 

Integrity week 2022 


Ministerio di Transporte, Integridad, 
Naturalesa y Asuntonan di Adulto Mayor 


BUREAU INTEGRIDAD ARUBA i 


OBJECTIVO 
Promove y proteha integridad dentro di e aparato gubernamental 
di Aruba 


TAREANAN PRINCIPAL 
> Promove y proteha integridad mediante formacion y otro 


actividadnan 

> Duna conseho encuanto maneho di integridad y su 
implementacion 

> Duna conseho di prevencion y cumplimento di integridad 
Fungi como punto di notificacion pa sospecho di violacion di 
integridad den aparato gubernamental di Aruba 


Conduci investigacion a base di notificacion relata na sospecho 


di violacion di integridad den aparato gubernamental 


BUREAU INTEGRIDAD ARUBA su obhetivo ta pa promove y proteha integridad 
dentro di e aparato gubernamental di Aruba. 


Nan tareanan principal ta encera: 

° Promove y proteha integridad mediante formacion y otro actividadnan 

> Duna conseho encuanto maneho di integridad y su implementacion 

s Duna conseho di prevencion y cumplimento di integridad 

° Fungi como punto di notificacion pa sospecho di violacion di integridad den 
aparato qubernamental di Aruba 

$ Conduci investigacion a base di notificacion relata na sospecho di violacion 
di integridad den aparato gubernamental 


Gabinete Wever - Cro 


UN ANA NOBO TA TRECE CU NE 
OPORTUNIDADNAN NOBO PA HACI COSNAN NOBO. 
LAGA NOS DEDICA ANA 2023 NA NOS PAIS. 
PA TRAHA PA E CRECEMENTO Y DESAROYO DI CADA CIUDADANO. 
PA CADA UN REALISA NOS DEBERNAN 
Y COMPRENDE NOS RESPONSABILIDADNAN. 
PA NIUN DI NOS RINDI NA CAMINDA PA NINGUN RETO 
PERO KEDA CU E MESUN DETERMINACION Y CURASHI 
PA LOGRA PROSPERIDAD PA NOS TUR. 


